**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

 **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Ընթացիկ իրավիճակը և իրավական ակտի ընդունման անհրաժեշտությունը**

 Որոշման նախագծի ընդունումը պայմանավորված է ՀՀ շրջակա միջավայրի նախարարության ‹‹Բնապահպանական ծրագրերի իրականացման գրասենյակ›› պետական հիմնարկի կողմից իրականացվող

* 1. «Շենքերի ոլորտում չափողականություն, հաշվետվողականություն և հավաստագրում (ՉՀՀ)» համակարգի ստեղծում և գիտելիքների կառավարում» և
	2. «Անցում էլեկտրական շարժունակությանը Հայաստանում» միջազգային դրամաշնորհային ծրագրերի (այսուհետ՝ Ծրագիր) ֆինանսական միջոցների օգտագործումը ՀՀ 2022թ. պետական բյուջեի խողովակներով իրականացնելու նպատակով:

**2. Առաջարկվող կարգավորման բնույթը**

 Առաջարկվում է՝

2.1 «Շենքերի ոլորտում չափողականություն, հաշվետվողականություն և հավաստագրում (ՉՀՀ)» համակարգի ստեղծում և գիտելիքների կառավարում» և ծրագրի 2022 թվականի համար նախատեսված  **244,113.9** հազ.դրամ գումարը (**505914** դոլար) և

2.2 «Անցում էլեկտրական շարժունակությանը Հայաստանում» ծրագրի 2022 թվականի համար նախատեսված **97,928.8** հազ.դրամ գումարը (**205560** դոլար) ՀՀ 2022թ. պետական բյուջե ներառելու նպատակով փոփոխություններ ու լրացումներ կատարել Հայաստանի Հանրապետության 2022 թվականի պետական բյուջեի և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման համապատասխան ցուցանիշներում:

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է շրջակա միջավայրի նախարարության կողմից։

**4. Ակնկալվող արդյունքը**

 ՀՀ շրջակա միջավայրի նախարարության ‹‹Բնապահպանական ծրագրերի իրականացման գրասենյակ›› պետական հիմնարկի կողմից իրականացվող «Շենքերի ոլորտում չափողականություն, հաշվետվողականություն և հավաստագրում (ՉՀՀ)» համակարգի ստեղծում և գիտելիքների կառավարում» և «Անցում էլեկտրական շարժունակությանը Հայաստանում» միջազգային դրամաշնորհային ծրագրի 2022 թվականի համար նախատեսված ֆինանսական միջոցների ներառումը ՀՀ 2022թ. պետական բյուջե:

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Հայաստանի Հանրապետության կառավարության որոշմանընդունման կապակցությամբ պետական բյուջեում եկամուտները և ծախսերը ավելանում են **342,042.6 հազ. դրամով**:

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Ներկայացված նախագիծը բխում է Կառավարության 2021-2026թթ. ծրագրի 4.10 բաժնի՝ «Կլիմայի փոփոխության հետևանքների նկատմամբ հարմարվողականության և մեղմման գործողությունների իրականացումը» առաջնահերթ ուղղությունից։